《次韵赵达夫过访》
元代·方回

无限溪山画不如，特寻花竹到贫居。
相迎具茗凉堂上，独肯冲泥苦雨余。
伐病政思翻素问，论诗徒觉过黄初。
脱然百脉俱甦醒，药饵登已可疏。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。